《用韵赠陈县丞》
宋代·华镇

明明真理与时纷，曾把清心仔细论。百虑已知归妙道，一尘无复寄灵根。

时来或可纡蓝绶，兴尽还思杜席门。异日傥能追逸驾，相忘不必近林园。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。